วัดภคินีนาถ เป็นวัดโบราณ เดิมชื่อ วัดบางจาก อยู่ริมแม่น้ำเจ้าพระยาตรงปากคลองบางจาก ฝั่งซ้าย เรียกอีกอย่างหนึ่งว่า วัดนอก ด้วยมีวัดอื่นอยู่ถัดเข้าไป เช่น วัดทองและวัดสิงห์ สมัยรัชกาลที่ ๒ สมเด็จพระเจ้าบรมวงศ์เธอ เจ้าฟ้าประไพวดีกรมหลวงเทพยวดี ราชธิดา องค์ที่ ๙ ในพระบาทสมเด็จ พระพุทธยอดฟ้าจุฬาโลกมหาราช ทรงบูรณปฏิสังขรณ์ใหม่ทั้งพระอาราม และเปลี่ยน พระอุโบสถเดิมเป็นพระวิหาร ทรงสร้างพระอุโบสถหลังใหม่ และสร้างพระระเบียงวิหารคด พระประธาน ในพระอุโบสถ พระพุทธรูปปูนปั้น กุฏิสงฆ์ และพระเจดีย์ พระราชทานนามว่า วัดภคินีนาถ แปลว่า วัดของพระน้องนาง รัชกาลที่ ๓ โปรดให้บูรณปฏิสังขรณ์และยุบคณะกุฏิมารวมกับคณะตำหนักรัชกาลที่ ๔ โปรดให้ปฏิสังขรณ์กุฏิสงฆ์ สร้างศาลาการเปรียญ ปูพื้นหน้าพระวิหาร ขุดสระและได้มีการบูรณปฏิสังขรณ์ต่อมาโดยลำดับ สถานะและที่ตั้ง วัดภคินีนาถ เป็นพระอารามหลวงชั้นตรีชนิดวรวิหาร ตั้งอยู่เลขที่ ๒๙๕ แขวงบางยี่ขัน เขตบางพลัด กรุงเทพมหานคร มีที่ดินตั้งวัด เนื้อที่ ๒๖ ไร่ ๓ งาน ๔๔ ตารางวา ที่มา : วัดภคินีนาถ. (๒๕๖๔). ใน กรมการศาสนา , พระอารามหลวง เล่ม ๑. (หน้า .๒๖๘-๒๗๐). กรมการศาสนา.
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix